Akademický senát STU

26. 04. 2021

**Návrh na členstvo STU v Bratislave v záujmovom združení právnických osôb „Slovenské centrum digitálnych inovácií“**

Predkladá: **prof. Ing. Miroslav Fikar, DrSc.**

rektor

Vypracoval: **prof. Ing. František Uherek, PhD.**

prorektor

**JUDr. Marcel Michalička**vedúci Právneho a organizačného útvaru

Zdôvodnenie: Návrh členstva

Návrh uznesenia: Akademický senát STU schvaľuje návrh na členstvo STU v Bratislave v záujmovom združení právnických osôb „Slovenské centrum digitálnych inovácií“

a) bez pripomienok

b) s pripomienkami

a odporúča materiál predložiť na schválenie Správnej rady STU.

**Návrh na členstvo STU v Bratislave v záujmovom združení právnických osôb „Slovenské centrum digitálnych inovácií“**

V zmysle Vnútorného predpisu č. 6/2007 – N „Pravidlá vkladania peňažných vkladov alebo nepeňažných vkladov STU do iných právnických osôb“ zo dňa 19.11.2007 a v súlade s príslušnými ustanoveniami zákona o vysokých školách sa predkladá návrh na odsúhlasenie vstupu Slovenskej technickej univerzity v Bratislave (ďalej len „STU“) do inej právnickej osoby.

a) označenie – špecifikácia právnickej osoby, do ktorej bude STU vstupovať

**Názov:** **Slovenské centrum digitálnych inovácií** (ďalej len „združenie“)

**Právna forma:** záujmové združenie právnických osôb

**Predmet činnosti združenia:**

Záujmové združenie právnických osôb Slovenské centrum digitálnych inovácií – SCDI (Slovak Centre of Digital Innovation) bolo založené za účelom a s predmetom činnosti:

a) poskytovať služby v oblasti digitálnych a informačných technológií, automatizácie, robotiky, ktoré vyžaduje inteligentný priemysel,

b) koordinovať prípravu vedeckých, výskumných, inovačných a iných projektov financované prostredníctvom národných zdrojov, európskych štrukturálnych a investičných fondov, medzinárodných výskumných a projektových schém a súkromných či vlastných zdrojov,

c) na základe svojej činnosti a aktivít môže byť žiadateľom pri vzdelávacích, osvetových a informačných projektoch alebo môže vystupovať ako partner v takýchto projektoch na Slovensku i v zahraničí,

d) vytvárať partnerstvá medzi kompetentnými organizáciami v predmetných oblastiach poslania ECDI s cieľom sieťovania a môže byť žiadateľom či partnerom v projektoch tohto typu,

e) rozširovať povedomie o úspešných digitálnych inovačných projektoch v oblasti digitálnej transformácie a tým zvyšuje záujem odbornej aj laickej verejnosti o nové produkty i technológie,

f) podporovať a stimuluje rozvoj priemyslu v oblasti digitálnych technológií na území Slovenskej republiky,

g) aktívne spolupracovať so zamestnávateľskými, podnikateľskými a profesijnými zväzmi, organizáciami a ďalšími subjektmi, pôsobiacimi na území Slovenskej republiky, ako aj v Európskej únii, pri riešení spoločných problémov a záujmov,

h) podporovať odborné a technické vzdelávanie v oblasti digitálnych technológií a IKT na všetkých úrovniach (od základných, cez stredné, vysoké školy až po celoživotné vzdelávanie),

i) organizovať vzdelávacie kurzy a semináre, vykonáva výchovno-vzdelávaciu, poradenskú, konferenčnú, propagačnú a reklamnú činnosť,

j) vypracúvať analýzy,

k) zabezpečovať systém komunikácie, zverejňovania, informovania o možnostiach vzájomnej spolupráce prostredníctvom online platformy,

l) prepojovať zainteresované subjekty z akademického a priemyselného sektora zamerané na umelú inteligenciu s možnou participáciou štátneho sektora najmä formou siete kontaktov a spoločných projektov.

STU bude vystupovať ako člen združenia.

STU bude zastupovať: prof. Ing. František Uherek, PhD.

**Zakladateľmi združenia sú:**

1. IT asociácia Slovenska, Cukrová 2272/14 81339 Bratislava - Staré Mesto IČO: 31801412 zastúpená: Emil Fitoš, prezident

2. Zväz chemického a farmaceutického priemyslu Slovenskej republiky, Hattalova 3342/12 831 03 Bratislava 3 IČO: 30840074 zastúpená: Roman Karlubík, prezident

3. Zväz priemyselných výskumných a vývojových organizácií, Geologická 9966/1 821 06 Bratislava 2 IČO: 36092193 zastúpená: Jozef Buday, prezident

4. Zväz celulózo-papierenského priemyslu Slovenskej republiky, Jedlová 14919/41 974 09 Banská Bystrica IČO: 35995700 zastúpená: Miroslav Vajs, prezident

5. Priemyselný inovačný klaster, Mobis ulica 442/2, 013 02 Gbeľany IČO: 51193094 zastúpená: Martina Le Gall Maláková, prezident

Sídlo združenia je Mlynské Nivy II. 18890/5, 811 09 Bratislava – Ružinov

V mene združenia sú oprávnení konať štatutárni zástupcovia, ktorými sú predseda prezídia a podpredseda prezídia. Prvými štatutárnymi zástupcami sú:

a) predseda prezídia Emil Fitoš, trvalo bytom Cajlanská 2019/226, 90201 Pezinok,

b) podpredseda prezídia Roman Karlubík, trvalo bytom Chrobákova 3366/43 , 84102 Bratislava-Dúbravka,

b) peňažný vklad STU a zdroj krytia vkladu

STU nebude platiť do združenia žiadny vstupný poplatok ani členský príspevok.

c) zdôvodnenie členstva STU vrátane označenia významu a výhod pre STU

**Aktivity predchádzajúce predloženiu návrhu na schválenie členstva STU**

STU má s členmi SCDI dlhodobejšiu spoluprácu najmä pri založení Slovak AI, Národného centra pre umelú inteligenciu a aktuálne intenzívne spolupracujeme na príprave návrhu projektu DEP III, ktorú koordinuje práve SCDI. STU podpísalo koncom roka 2020 s SCDI Memorandum o spolupráci (príloha 4).

d) spôsob zabezpečenia napĺňania cieľov a záujmov STU v právnickej osobe

Združenie bude mať tieto orgány:

* Valné zhromaždenie
* Prezídium
* Generálny riaditeľ
* Dozorná rada

STU bude mať ako člen zastúpenie na Valnom zhromaždení. Môže tak aktívne ovplyvňovať náplň činnosti SCDI. Má tiež právo nominovať kandidáta do Dozornej rady a do Prezídia. Takto sa môže STU podieľať na vytváraní stratégie činnosti a na kontrole plnenia úloh prijatých na Valnom zhromaždení.

e) iné rozhodujúce okolnosti

žiadne

Potrebné informácie k návrhu na členstvo STU v Bratislave v záujmovom združení právnických osôb „Slovenské centrum digitálnych inovácií“sú v nasledujúcich prílohách tohto dokumentu:

Príloha 1: **Výpis z registra ministerstva vnútra** združenia Slovenské centrum digitálnych inovácií

Príloha 2: **ZAKLADATEĽSKÁ ZMLUVA** záujmového združenia právnických osôb

Slovenské centrum digitálnych inovácií

Príloha 3: **Stanovy** združenia Slovenské centrum digitálnych inovácií

Príloha 4: **Memorandum o spolupráci** medzi STU a SCDI